Document ID: 31989R1225

ΚΑΝΟΝΙΣΜΟΣ ( ΕΟΚ ) αριθ . 1225/89 ΤΟΥ ΣΥΜΒΟΥΛΙΟΥ της 3ης Μαΐου 1989 για την τροποποίηση του κανονισμού ( ΕΟΚ ) αριθ . 136/66 περί κοινής οργανώσεως της αγοράς στον τομέα των λιπαρών ουσιών
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής^(1 ),
τη γνώμη του Ευρωπαϊκού Κοινοβουλίου^(2 ),
τη γνώμη της Οικονομικής και Κοινωνικής Επιτροπής^(3 ),
Εκτιμώντας :
ότι το άρθρο 5 του κανονισμού ( ΕΟΚ ) αριθ . 136/66^(4 ), όπως τροποποιήθηκε τελευταία από τον κανονισμό ( ΕΟΚ ) αριθ . 2210/88^(5 ), ορίζει την έννοια του μικρού παραγωγού ελαιολάδου που επωφελείται του ιδιαίτερου καθεστώτος που ανα -
φέρεται στο εν λόγω άρθρο ότι, κυρίως για λόγους καλής διοικητικής διαχείρισης, θα πρέπει να επανεξετασθεί αυτός ο ορισμός
ότι το άρθρο 26 του κανονισμού ( ΕΟΚ ) αριθ . 136/66, προβλέπει ότι η τιμή αγοράς στην παρέμβαση των ελαιούχων σπόρων ισούται με το 94 % της τιμής παρέμβασης που καθορίζεται από το Συμβούλιο για κάθε περίοδο εμπορίας ότι στα αγοραζόμενα στην παρέμβαση προϊόντα εφαρμόζονται οι μηνιαίες προσαυξήσεις καθώς και το bonus, στην περίπτωση των κραμβοσπόρων "διπλό μηδέν" ότι σε περίπτωση υπέρβασης των μέγιστων εγγυημένων ποσοτήτων, η τιμή αγοράς πρέπει να προσαρμόζεται κατά ποσό ίσο με εκείνο κατά το οποίο προσαρμόζεται η ενίσχυση ότι για λόγους σαφήνειας πρέπει να διευκρινιστεί αυτή η διάταξη
ότι θα πρέπει να είναι εξαιρετική η πώληση της παραγωγής κραμβοσπόρων, γογγυλοσπόρων και ηλιανθοσπόρων στους οργανισμούς παρέμβασης ότι θα πρέπει, μεριμνώντας για την καλή διαχείριση της αγοράς, να ευνοηθεί η πώληση της παραγωγής αυτής στις επιχειρήσεις που τη χρησιμοποιούν ότι συνεπώς είναι σκόπιμο να περιοριστεί η δυνατότητα για τους παραγωγούς να προσφεύγουν στους οργανισμούς παρέμβασης
ότι το άρθρο 25 του κανονισμού ( ΕΟΚ ) αριθ . 136/66 καθορίζει τη στιγμή από την οποία εφαρμόζονται μηνιαίες προσαυξήσεις ότι, για να εξασφαλισθεί μια μεγαλύτερη ελαστικότητα, είναι σκόπιμο να προβλεφθεί ότι η στιγμή αυτή πρέπει να καθορίζεται στον κανονισμό που καθορίζει για κάθε περίοδο εμπορίας τις εφαρμοζόμενες μηνιαίες προσαυξήσεις
ότι στον τομέα του ελαιολάδου ο προκαθορισμός της επιστροφής έχει προβλεφθεί για τη σταθερότητα των εμπορικών
συναλλαγών ότι εντούτοις η πείρα απέδειξε ότι σε ορισμένες περιπτώσεις, και ιδίως στην περίπτωση μη κανονικής προσφυγής των ενδιαφερομένων στο σύστημα αυτό, υπάρχει φόβος δυσκολιών στην εν λόγω αγορά
ότι, για την αντιμετώπιση μιας τέτοιας κατάστασης, πρέπει να μπορούν να λαμβάνονται μέτρα ταχέως ότι θα πρέπει, ως εκ τούτου, να προβλεφθεί η δυνατότητα, για την Επιτροπή, να θεσπίζει τέτοια μέτρα μετά από γνώμη της Επιτροπής Διαχείρισης ή, σε επείγουσα περίπτωση, χωρίς να αναμένεται η συνεδρίαση αυτής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Ο κανονισμός ( ΕΟΚ ) αριθ . 136/66 τροποποιείται ως εξής :
1 . ^Στο άρθρο 5 :
- παράγραφος 1 δεύτερο και έκτο εδάφιο,
- παράγραφος 2 πρώτη περίπτωση,
- ο αριθμός "300" αντικαθίσταται από τον αριθμό "400 ".
2 . ^Στο άρθρο 20 προστίθεται η ακόλουθη παράγραφος :
"4 .^ ιΟταν από την εξέταση της κατάστασης της αγοράς προκύπτει η ύπαρξη δυσχερειών που οφείλονται στην εφαρμογή των διατάξεων σχετικά με τον προκαθορισμό της επιστροφής, ή εάν υπάρχει κίνδυνος να δημιουργηθούν τέτοιες δυσχέρειες, μπορεί να αποφασισθεί, με τη διαδικασία που προβλέπεται στο άρθρο 38, η αναστολή της εφαρμογής των διατάξεων αυτών για την απολύτως αναγκαία χρονική περίοδο .
Σε περίπτωση επείγουσας ανάγκης, η Επιτροπή δύναται, μετά από εξέταση της κατάστασης με βάση όλα τα πληροφοριακά στοιχεία που διαθέτει, να αποφασίσει να αναστείλει τον προκαθορισμό κατά τη διάρκεια τριών εργασίμων ημερών κατ' ανώτατο όριο .
Οι αιτήσεις πιστοποιητικού που συνοδεύουν την αίτηση προκαθορισμού οι οποίες υποβάλλονται κατά τη διάρκεια της περιόδου αναστολής, δεν γίνονται δεκτές ."
3 . ^Στο άρθρο 24α η παράγραφος 1 αντικαθίσταται από το ακόλουθο κείμενο :
"1 .^ Για τους κραμβόσπορους και τους γογγυλόσπορους τους ονομαζόμενους ''διπλό μηδέν'', η ενδεικτική τιμή, η τιμή παρέμβασης και η τιμή αγοράς στην παρέμβαση προσαυξάνονται με ένα bonus ."
4 . ^Στο άρθρο 25 το πρώτο εδάφιο αντικαθίσταται από το ακόλουθο κείμενο :
"Για να επιτραπεί η κλιμάκωση των πωλήσεων, η ενδεικτική τιμή, η τιμή παρέμβασης και η τιμή αγοράς στην παρέμβαση προσαυξάνονται μηνιαία, κατά το αυτό ποσό και οι τρεις, κατά τη διάρκεια πέντε μηνών τουλάχιστον
για μια χρονική περίοδο που θα καθοριστεί και η οποία θα αρχίζει από την αρχή του πέμπτου μήνα της περιόδου εμπορίας για τους κραμβόσπορους και τους γογγυλόσπορους και από την αρχή του τέταρτου μήνα της περιόδου εμπορίας για τους ηλιανθόσπορους ."
5 . ^Στο άρθρο 26 παράγραφος 1 το πρώτο εδάφιο αντικαθίσταται από το ακόλουθο κείμενο :
"ιΕνας οργανισμός παρέμβασης αγοράζει, από την 1η Νοεμβρίου έως τις 31 Μαΐου, ή, όσον αφορά τους ηλιανθόσπορους που προσφέρονται στην παρέμβαση στην Ισπανία και στην Πορτογαλία, από την 1η Αυγούστου έως τις 30 Μαΐου με τους όρους που θεσπίζονται σύμφωνα με τις παραγράφους 2 και 3, τους σπόρους κοινοτικής καταγωγής που του προσφέρονται . Η τιμή αγοράς στην παρέμβαση ισούται με το 94 % της τιμής παρέμβασης .
Ενδεχομένως, αυτή η τιμή αγοράς αυξάνεται με μηνιαίες προσαυξήσεις, καθώς και με το bonus που αναφέρεται στο άρθρο 24α και προσαρμόζεται κατά το ποσό που αναφέρεται στο άρθρο 27α παράγραφος 4 ."
Άρθρο 2 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιουλίου 1989 όσον αφορά τους κραμβόσπορους και τους γογγυλόσπορους, από την 1η Αυγούστου 1989 όσον αφορά τους ηλιανθόσπορους και από την 1η Νοεμβρίου 1989 όσον αφορά το ελαιόλαδο .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 3 Μαΐου 1989 .

Labels: 3
2
17